 Jeremaya 43  O wee ruo na ozugbo Jeremaya gwachara mmadụ niile ahụ ihe niile Jehova bụ Chineke ha kwuru, nke Jehova bụ Chineke ha gwara ya ka ọ gwa ha, bụ okwu a niile,Azaraya nwa Hoshaya na Johe nwa Kariya na ndị ikom niile dị mpako sịrị Jeremaya: Ọ bụ ụgha ka ị na-agha. Ọ bụghị Jehova bụ Chineke anyị ziri gị ka ị gwa anyị, sị, Unu abanyela Ijipt gaa biri dị ka ndị ọbịa.Kama ọ bụ Barọk nwa Neraya na-akpali gị imegide anyị iji nyefee anyị naka ndị Kaldia, ka ha gbuo anyị ma ọ bụ dọrọ anyị nagha laa Babịlọn.Johe nwa Kariya na ndị ọchịagha niile na ndị ahụ niile erubeghị isi nihe Jehova kwuru, ya bụ, ibiri nala Juda.Johe nwa Kariya na ndị ọchịagha niile ahụ wee kpọrọ ndị Juda niile fọdụrụ bụ ndị si ná mba niile a chụsasịrị ha lọta ka ha wee biri na Juda ruo nwa oge,ya bụ, ndị dimkpa na ndị nwunye ha na ụmụntakịrị ha na ụmụ nwaanyị eze mụrụ na mkpụrụ obi niile Nebuzaradan bụ onyeisi ndị nche hapụrụ ka ha na Gedalaya nwa Ahaịkam nwa Shefan nọrọ, tinyere Jeremaya onye amụma na Barọk nwa Neraya.Nikpeazụ, ha batara nala Ijipt, nihi na ha erubeghị isi nihe Jehova kwuru; ha wee bịarute Tapanhis.Okwu Jehova wee ruo Jeremaya ntị na Tapanhis, sị:Buru nkume ndị buru ibu, nọrọ nihu ndị Juu zoo ha nụrọ nke dị nebe e doro brik, nke dị nebe e si abanye nụlọ Fero nobodo Tapanhis.Sịkwa ha, Nke a bụ ihe Jehova nke ụsụụ ndị agha, bụ Chineke Izrel, kwuru: Lee, m ga-ezi ozi, m ga-akpọrọ Nebukadreza eze Babịlọn, bụ ohu m, m ga-edebe ocheeze ya kpọmkwem nelu nkume ndị a m zoro, ọ ga-agbasakwa ụlọikwuu ọma ya nelu ha.Ọ ga-abata bibie ala Ijipt. Onye ọ bụla ajọ ọrịa ga-egbu, ajọ ọrịa ga-egbu ya, onye ọ bụla a ga-adọrọ nagha, a ga-adọrọ ya nagha, onye ọ bụla mma agha ga-egbu, mma agha ga-egbu ya.M ga-amụnye ụlọ chi niile nke Ijipt ọkụ; ọ ga-agba ha ọkụ ma buru ha laa, ọ ga-eyiri ala Ijipt, dị nnọọ ka onye ọzụzụ atụrụ na-eyiri uwe mwụda ya, ọ ga-esikwa na ya laa nudo.Ọ ga-akụrisị ogidi niile nke Bet-shimesh, nke dị nala Ijipt; ọ ga-agbakwa ụlọ chi niile nke Ijipt ọkụ. 